ഷാള് കരുത്തില് കുരുങ്ങി കൊല്ലത്ത് 11 വയസ്സുകാരന് ദാരുണാന്ത്യം കൊല്ലം കുളപ്പാടത്ത് ഷാള് കഴുത്തില് കുരുങ്ങി 11 വയസ്സുകാരന് ദാരുണാന്ത്യം. ചരുവിള പുത്തന്വീട്ടില് അബ്ദുല് മജീദിന്റെ മകനും പള്ളിമണ് സിദ്ധാര്ഥ സ്കൂളിലെ അഞ്ചാം ക്ലാസ് വിദ്യാര്ഥിയുമായ മുഹമ്മദ് ഫര്ഹാന്11ആണു മരിച്ചത്. ശനിയാഴ്ച രാത്രി 10 നാണ് ദാരുണ സംഭവം നടന്നത്. സംഭവത്തെക്കുറിച്ച് പൊലീസ് പറഞ്ഞതിങ്ങനെ വീട്ടില് മുഹമ്മദ് ഫര്ഹാനും മാതാവും 2 സഹോദരിമാരും പിതാവിന്റെ സഹോദരിയും മുത്തശ്ശനും മുത്തശ്ശിയുമാണ് ഉള്ളത്. ടിവി കണ്ട ശേഷം മുറിയിലേക്ക് എത്തിയ പിതൃ സഹോദരിയാണ് മുഹമ്മദ് ഫര്ഹാനെ ജനാലയില് കെട്ടിയിട്ടിരുന്ന ഷാളില് കഴുത്ത് മുറുകി അവശനായ നിലയില് കണ്ടത്. ഉടന് വീട്ടിലെ മറ്റുള്ളവരെ വിവരം അറിയിച്ചു. ആദ്യം കണ്ണനല്ലൂരിലെ സ്വകാര്യ ആശുപത്രിയിലും പിന്നീട് കൊട്ടിയത്തെ ആശുപത്രിയിലും എത്തിച്ചപ്പോഴേക്കും മരിച്ചു. ഷാള് കഴുത്തില്കെട്ടി കളിക്കവെ അബദ്ധത്തില് കെട്ട് മുറുകിപ്പോയതാകാം എന്നാണ് പൊലീസിന്റെ പ്രാഥമിക നിഗമനം. പോസ്റ്റ്മോര്ട്ടം നടത്തി. വിദേശത്തുള്ള പിതാവ് ഇന്നു നാട്ടിലെത്തുമെന്ന് ബന്ധുക്കള് അറിയിച്ചു. മാതാവ്: ഷാനിമ. സഹോദരങ്ങള്: ഹംദ, ഫിദ. കണ്ണനല്ലൂര് പൊലീസ് കേസെടുത്തു.